
ЧӐВАШ РЕСПУБЛИКИН 
САККУНӖ

ЧӐВАШ РЕСПУБЛИКИН ТЕРРИТОРИЙӖНЧЕ 
ВӐРЛӐХ ТУСА ИЛМЕЛЛИ ЯТАРЛӐ ЗОНӐСЕНЕ ПАЛӐРТМАЛЛИ ЙӖРКЕ ҪИНЧЕН

Чӑваш Республикин Патшалӑх Канашӗ
2026 ҫулхи нарӑс уйӑхӗн 19-мӗшӗнче
йышӑннӑ

1 статья. Ҫак Саккун йӗркелекен ыйтусем
Ҫак Саккунпа Федерацин "Раҫҫей Федерацийӗн субъекчӗсенче халӑх влаҫне йӗркелемелли пӗтӗмӗшле принципсем ҫинчен" 2021 ҫулхи раштав уйӑхӗн 21-мӗшӗнчи 414-ФЗ №-лӗ саккунӗпе тата Федерацин "Вӑрлӑх туса илесси ҫинчен" 2021 ҫулхи раштав уйӑхӗн 30-мӗшӗнчи 454-ФЗ №-лӗ саккунӗпе (малалла – Федерацин "Вӑрлӑх туса илесси ҫинчен" саккунӗ) килӗшӳллӗн Чӑваш Республикин территорийӗнче ял хуҫалӑх ӳсен-тӑранӗсен вӑрлӑхӗсене туса илме вӑрлӑх туса илмелли ятарлӑ зонӑсене (малалла – вӑрлӑх туса илмелли ятарлӑ зонӑсем) палӑртмалли йӗркене палӑртаҫҫӗ. 

2 статья. Ҫак Саккунра усӑ куракан тӗп ӑнлавсем
Ҫак Саккунра Федерацин "Вӑрлӑх туса илесси ҫинчен" саккунӗпе палӑртнӑ пӗлтерӗшлӗ тӗп ӑнлавсемпе усӑ кураҫҫӗ.

3 статья. Вӑрлӑх туса илмелли ятарлӑ зонӑсене палӑртмалли йӗрке
1. Вӑрлӑх туса илмелли ятарлӑ зонӑсене Чӑваш Республикин патшалӑх аграри политикине пурнӑҫлама полномочи панӑ Чӑваш Республикин ӗҫ тӑвакан органӗ (малалла – полномочиллӗ орган) палӑртать.
2. Вӑрлӑх туса илмелли ятарлӑ зонӑсене юридически сӑпатсен, физически сӑпатсен, ҫав шутра уйрӑм предпринимательсен (малалла – заявлени паракансем), заявленийӗсене (вӗсене иртсе пыракан ҫулӑн ҫӗртме уйӑхӗн 10-мӗшӗччен полномочиллӗ органа ярса панӑ) тӗпе хурса вӗсен харпӑрлӑхӗнче шутланакан тата (е) вӗсене усӑ курма панӑ ҫӗр лаптӑкӗсем тӗлӗшпе палӑртаҫҫӗ.
Вӑрлӑх туса илмелли ятарлӑ зонӑна палӑртасси ҫинчен калакан заявленире (малалла – заявлени) вӑрлӑх туса илмелли ятарлӑ зонӑна палӑртма планлакан срока (анчах та вӑл ҫак статьян 6-мӗш пайӗн иккӗмӗш абзацӗпе палӑртнӑ срокран ытла пулмалла мар) кӑтартаҫҫӗ.
Заявлени формине полномочиллӗ орган палӑртать.
3. Заявленипе пӗрле ҫак документсене тӑратмалла:
1) вӑрлӑх туса илмелли ятарлӑ зона планне, унта Еврази экономика комиссийӗн Канашӗн "Еврази экономика союзӗн шайӗнче ял хуҫалӑх ӳсен-тӑранӗсен вӑррисен сорт пахалӑхӗсене палӑртмалли пӗрлехи меслетсем ҫинчен" 2020 ҫулхи кӑрлач уйӑхӗн 30-мӗшӗнчи 10 №-лӗ йышӑнӑвӗпе палӑртнӑ вӑрлӑхсене пӗр-пӗринчен уйрӑм вырӑнта тытмалли хушӑ нормисене шута илсе ҫӗр лаптӑкӗн (ҫӗр лаптӑкӗсен) чиккисем вырнаҫнӑ сӑнлав точкисен координачӗсене кӑтартнӑ ҫӗр лаптӑкӗ (ҫӗр лаптӑкӗсем) е тата ҫӗр лаптӑкӗн (ҫӗр лаптӑкӗсен) пайӗ, е тата вӑрлӑх туса илмелли ятарлӑ зонӑна палӑртма кирлӗ ҫӗр лаптӑкӗн (ҫӗр лаптӑкӗсен) пайӗ вырнаҫни ҫинчен калакан информаци пур; 
2) вӑрлӑх туса илмелли ятарлӑ зонӑна палӑртма планлакан ҫӗр лаптӑкӗпе (ҫӗр лаптӑкӗсемпе) усӑ курма право пурри ҫинчен калакан документсен копийӗсене (енчен те тивӗҫлӗ сведенисем Куҫман пурлӑхӑн пӗрлехи патшалӑх реестрӗнче ҫук пулсан);
3) заявлени паракан ҫӗр лаптӑкӗн (ҫӗр лаптӑкӗсен) хуҫи пулман чухне ҫӗр лаптӑкӗн (ҫӗр лаптӑкӗсен) хуҫи вӑрлӑх туса илмелли ятарлӑ зонӑна палӑртма килӗшнине;
4) вӑрлӑх туса илмелли ятарлӑ зонӑна усӑ курма палӑртнӑ вӑхӑта заявлени паракан ҫирӗплетнӗ ял хуҫалӑх ӳсен-тӑранӗн сорчӗн е гибричӗн вӑррисене туса илмелли плана;
5) ял хуҫалӑх ӳсен-тӑранӗсен сорчӗсен е гибричӗсен (вӗсен вӑррисене вӑрлӑх туса илмелли ятарлӑ зонӑра туса илме (лартса ӳстерме) планланӑ) оригинаторӗсемпе тунӑ договорсен копийӗсене (заявлени паракан ял хуҫалӑх ӳсен-тӑранӗсен сорчӗсен е гибричӗсен авторӗ тата (е) патент пур ҫынни пулман чухне);
6) вӑрлӑх туса илмелли ятарлӑ зонӑна усӑ курма палӑртнӑ вӑхӑта ял хуҫалӑх ӳсен-тӑранӗсен вӑррисен сорт тата акмалли (лартмалли) пахалӑхӗсен кӑтартӑвӗсем тӗлӗшпе лартакан требованисене пӑхӑнас енӗпе панӑ обязательствӑна;
7) ял хуҫалӑх ӳсен-тӑранӗсен вӑррисене, вӗсене усӑ курма палӑртнӑ вӑрлӑх туса илмелли ятарлӑ зонӑн чиккисенче ӗҫе яма шутласа хунӑ, упрамалли склад пӳлӗмӗсене карантинпа фитосанитари мелӗсемпе сиенсӗрлетес ӗҫе тумалли графика;
8) вӑрлӑх туса илмелли ятарлӑ зона тумалли ҫӗр лаптӑкӗ (ҫӗр лаптӑкӗсем) тӗлӗшпе карантинри объектӑн карантинпа фитосанитари тӑрӑмӗ ҫинчен калакан заключение;
9) вӑрлӑх туса илмелли ятарлӑ зона тума палӑртнӑ ял хуҫалӑх ҫӗрӗсен федерацин "Раҫҫей ял хуҫалӑх центрӗ" патшалӑх бюджет учрежденийӗн хӑй ирӗкӗпе сертификаци тухакан тытӑмӑн тивӗҫтерӳ сертификатне;
10) федерацин "Раҫҫей ял хуҫалӑх центрӗ" патшалӑх бюджет учрежденийӗн хӑй ирӗкӗпе сертификаци тухакан тытӑмӑн тивӗҫтерӳ сертификачӗсене, вӗсене ял хуҫалӑх ӳсен-тӑранӗсен вӑррисене туса илес ӗҫе ыйтупа тухнӑ ҫулчченхи пилӗк ҫул хушшинче туса илес (ӳстерес), ӳсен-тӑрансен вӑррисене комплекслӑ туса ҫитерес (хатӗрлес), фасовка тӑвас тата сутас тӗлӗшпе лартакан требованисемпе килӗшӳллӗн ҫирӗплетеҫҫӗ;
11) заявлени параканӑн Раҫҫей Федерацийӗн Ял хуҫалӑх министерстви палӑртнӑ формӑпа ыйтупа тухнӑ ҫулчченхи виҫӗ ҫулшӑн тунӑ финанспа экономика тӑрӑмӗ ҫинчен калакан отчетне;
12) пурлӑхпа техника бази (селекципе вӑрлӑх туса илмелли центр, вӑрӑсене тасатмалли, хатӗрлемелли тата усрамалли линисем, ятарлӑ ял хуҫалӑх техники) пуррине ҫирӗплетекен документсене.
Полномочиллӗ орган заявление илнӗ кун регистрацилет.
4. Полномочиллӗ орган ведомствӑсем хушшинче информаци тӗлӗшӗнчен хутшӑнса ӗҫлес шайра заявление тата унпа пӗрле тӑратнӑ документсене регистраци тунӑ кунран пуҫласа виҫӗ ӗҫ кунӗ хушшинче хӑй тӗллӗн информаци енӗпе ҫак документсене ыйтать:
1) Куҫман пурлӑхӑн пӗрлехи патшалӑх реестрӗнчен вӑрлӑх туса 
илмелли ятарлӑ зона тума планлакан ҫӗр лаптӑкӗн (ҫӗр лаптӑкӗсен) тӗп 
характеристикисем ҫинчен тата ун пирки регистраци тунӑ правасем ҫинчен ҫырса илнине;
2) Юридически сӑпатсен пӗрлехи патшалӑх реестрӗнчен (заявлени 
паракан – юридически сӑпат тӗлӗшпе) ҫырса илнине е Уйрӑм предпринимательсен пӗрлехи патшалӑх реестрӗнчен (заявлени паракан – уйрӑм предприниматель тӗлӗшпе) ҫырса илнине;
3) заявлени паракан ҫинчен калакан информацие Федерацин ял хуҫалӑх ӳсен-тӑранӗсен вӑррисене туса илес енӗпе ӗҫлекен патшалӑх 
информаци тытӑмне кӗртнине ҫирӗплетекен документсене;
4) заявлени паракан Федерацин пестицидсем тата агрохимикатсем пурри-ҫуккине сӑнакан патшалӑх информаци тытӑмӗнче регистрациленнине ҫирӗплетекен документсене;
5) вӑрлӑх туса илмелли ятарлӑ зонӑра вӑрӑсем туса илме (ӳстерме) планлакан ял хуҫалӑх ӳсен-тӑранӗсен сорчӗсем е гибричӗсем тӗлӗшпе патентсем пурри ҫинчен (ҫукки ҫинчен) калакан сведенисене. 
Заявлени паракан ҫак пайра кӑтартнӑ документсене хӑй пуҫарӑвӗпе пама пултарать.
5. Заявлени паракан хӑй тӑратнӑ документсенчи сведенисен тӗрӗслӗхӗшӗн явап тытать.
6. Полномочиллӗ орган заявление регистраци тунӑ кунран пуҫласа 
25 календарлӑ кунран иртмен срокра ҫак статьян 3-мӗш тата 4-мӗш пайӗсенче кӑтартнӑ документсене пӑхса тухать.
Вӑрлӑх туса илмелли ятарлӑ зонӑна палӑртасси ҫинчен калакан йышӑнӑва тунӑ тӗслӗхре вӑрлӑх туса илмелли ятарлӑ зонӑна заявлени панӑ ҫул хыҫҫӑнхи ҫултан виҫӗ ҫулран ытла мар срока палӑртаҫҫӗ.
7. Вӑрлӑх туса илмелли ятарлӑ зонӑна палӑртма хирӗҫ пулмалли сӑлтавсем ҫаксем пулаҫҫӗ:
1) заявлени паракан ҫинчен калакан информаци Федерацин ял хуҫалӑх ӳсен-тӑранӗсен вӑррисене туса илес енӗпе ӗҫлекен патшалӑх информаци тытӑмӗнче пулманни;
2) заявлени паракан Федерацин пестицидсем тата агрохимикатсем пурри-ҫуккине сӑнакан патшалӑх информаци тытӑмӗнче регистрациленменни;
3) вӑрлӑх туса илмелли ятарлӑ зона планӗ ҫак статьян 3-мӗш пайӗн 
1-мӗш пунктӗнче кӑтартнӑ требованисемпе тӳр килменни;
4) заявление тивӗҫлӗ мар ҫын тӑратни;
5) ҫак статьян 3-мӗш пайӗпе пӑхса хӑварнӑ документсене тӑратманни (тулли калӑпӑшпа тӑратманни);
6) заявлени паракан тӑратнӑ информацире тӗрӗс мар факт пуррине тупса палӑртни.
Заявлени параканӑн, ун тӗлӗшпе вӑрлӑх туса илмелли ятарлӑ зонӑна палӑртма хирӗҫ пулнӑ, тупса палӑртнӑ пӑснисене пӗтерсен полномочиллӗ органа тепӗр хут заявлени пама право пур.
8. Вӑрлӑх туса илмелли ятарлӑ зонӑна палӑртасси ҫинчен е вӑрлӑх туса илмелли ятарлӑ зонӑна палӑртма хирӗҫ пулни ҫинчен (хирӗҫ пулнин сӑлтавӗсене кӑтартса) калакан йышӑнӑва полномочиллӗ органӑн право акчӗпе палӑртаҫҫӗ.
9. Полномочиллӗ орган вӑрлӑх туса илмелли ятарлӑ зонӑна палӑртасси ҫинчен (вӑрлӑх туса илмелли ятарлӑ зонӑна палӑртма хирӗҫ пулни ҫинчен) тунӑ йышӑнӑвӑн копине заявлени паракана ӑна йышӑннӑ кунран пуҫласа пилӗк ӗҫ кунӗ хушшинче ярса параҫҫӗ.
Полномочиллӗ орган вӑрлӑх туса илмелли ятарлӑ зонӑна палӑртасси ҫинчен тунӑ йышӑнӑвӑн копине Чӑваш Республикин тивӗҫлӗ муниципаллӑ пӗрлӗхӗн вырӑнти администрацине (унӑн территорийӗнче вӑрлӑх туса илмелли ятарлӑ зона вырнаҫнӑ), хӑйсен ӗҫ-хӗлне вӑрлӑх туса илмелли ятарлӑ палӑртнӑ зонӑпа тачӑ ҫыпӑҫса тӑракан территорисенче пурнӑҫлакан ял хуҫалӑх таварӗсем туса илекенсене йышӑну тунӑ кунран пуҫласа пилӗк ӗҫ кунӗ хушшинче ярса парать.
10. Полномочиллӗ орган ҫӗр лаптӑкне (вӑрлӑх туса илмелли ятарлӑ зонӑна) тӗллевлӗ усӑ курнине тата вӑрлӑхсен сортне е ял хуҫалӑх ӳсен-тӑранӗсен гибридне туса илмелли плана тултарнине ҫулталӑкра пӗр хутран кая мар мониторинг тӑвать. 

4 статья. Вӑрлӑх туса илмелли ятарлӑ зонӑн чиккисене палӑртасси
1. Полномочиллӗ органӑн вӑрлӑх туса илмелли ятарлӑ зонӑна палӑртасси ҫинчен калакан йышӑнӑвне тӗпе хурса заявлени паракан ҫӗр лаптӑкӗнчи (ҫӗр лаптӑкӗсем ҫинчи) вӑрлӑх туса илмелли ятарлӑ зонӑн чиккисене палӑртас тата ятарлӑ информациллӗ паллӑсене (малалла – информациллӗ паллӑсем) лартас енӗпе ӗҫсем пурнӑҫлать. 
2. Вӑрлӑх туса илмелли ятарлӑ зонӑн чиккисене палӑртас ӗҫе заявлени паракан полномочиллӗ органпа килӗштерсе тӑвать.
3. Информациллӗ паллӑсене вӑрлӑх туса илмелли ятарлӑ зонӑн периметрӗн кӗтесри точкисенче лартаҫҫӗ.
4. Информациллӗ паллӑсенче вӑрлӑх туса илме усӑ куракан ял хуҫалӑх ӳсен-тӑранӗсен сорчӗсене (йӑхне, тӗсне) акни (лартни) ҫинчен тата акнӑ (лартнӑ) сортлӑ ӳсен-тӑрансем хушшинчи уйрӑм тытмалли уҫлӑх нормисем ҫинчен калакан сведенисене вырнаҫтараҫҫӗ.

5 статья. Чӑваш Республикин вӑрлӑх туса илмелли ятарлӑ зонӑн реестрӗ
1. Полномочиллӗ орган Чӑваш Республикин вӑрлӑх туса илмелли ятарлӑ зонӑсен реестрне (малалла – реестр) тытса пырас тата ӑна полномочиллӗ органӑн "Интернет" информаципе телекоммуникаци сетӗнчи официаллӑ сайтне вырнаҫтарас ӗҫе пурнӑҫлать.
2. Реестра тытса пымалли йӗркене тата реестр формине полномочиллӗ орган ҫирӗплетет.

6 статья. Вӑрлӑх туса илмелли ятарлӑ зонӑна реестртан кӑларасси
Вӑрлӑх туса илмелли ятарлӑ зонӑна реестртан кӑларас ӗҫе полномочиллӗ орган палӑртнӑ йӗркепе тата тӗслӗхсенче тӑваҫҫӗ.

7 статья. Ҫак Саккун вӑя кӗресси 
Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

	Чӑваш Республикин
Пуҫлӑхӗ
	
О. Николаев

